แนวโน้มหุ้นเช้านี้ได้แรงหนุน
นักวิเคราะห์คาดตลาดหุ้นไทยเช้านี้รับ 3 แรงหนุนสำคัญ ดาวโจนส์บวก-น้ำมันพุ่ง-Flow,อาจมีขายทำกำไร
23 มี.ค. 2553

นักวิเคราะห์คาดตลาดหุ้นไทยเช้านี้รับ 3 แรงหนุนสำคัญ ดาวโจนส์บวก-น้ำมันพุ่ง-Flow,อาจมีขายทำกำไร
นายเทิดศักดิ์ ทวีธีระธรรม ผู้อำนวยการฝ่ายวิเคราะห์หลักทรัพย์ บล.เอเซีย พลัส กล่าวว่า ตลาดหุ้นไทยเช้านี้คาดว่า เช้านี้ตลาดหุ้นไทยได้รับ 3 แรงหนุน คือ ตลาดต่างประเทศ โดยเฉพาะดัชนีหุ้นดาวโจนส์เป็นบวก และราคาน้ำมันปรับตัวเพิ่มขึ้น มาอยู่ที่ 81.25 ดอลลาร์/บาร์เรล น่าจะส่งผลดีต่อหุ้นกลุ่มพลังงาน รวมทั้งการที่ Fund Flow จากต่างประเทศยังมีเข้ามาต่อเนื่อง 
แม้ว่าขณะนี้จะมีความวิตกเรื่องการเมืองอยู่บ้าง โดยอาจทำให้ระยะสั้นจะมีแรงเทขายทำกำไรออกมาเป็นช่วงๆ กดดันตลาดฯ ดังนั้น ตลาดหุ้นไทยวันนี้คงเป็นการแกว่งตัวในกรอบแคบๆ พร้อมให้แนวต้าน 780 จุด แนวรับ 760 จุด          
"ยังเชื่อว่าตลาดบ้านน่าจะได้แรงหนุนจาก Fund Flow ต่อเนื่อง แต่ยังมีแรงเทขายทำกำไรช่วงสั้นๆเพราะยังมีความวิตกกังวลเกี่ยวกับการเมือง"นายเทิดศักดิ์ กล่าว